《碧山复旧社喜作》
明代·莫同

诘旦饰仆夫，乘春寻旧山。扬舲渡莲蓉，九点青烟鬟。

祁祁啸徒侣，相见俱开颜。仲春梅未落，布席瑶林间。

行厨出芳醑，僧灶飏茶烟。合坐循齿序，嗣德歆前贤。

新规出意创，义例楣间悬。嚣尘喜远隔，逸思来无端。

吾侪惜短景，觞咏有余欢。

作者简介：莫同，字佥吉，号野亭，又号迂泉，明无锡人，癸酉举人，官广西佥事。